Source: http://public.mkab.hu/dev/dontesek.nsf/0/F7F0AF870CF16EFEC125850C00620056?OpenDocument
Timestamp: 2020-05-26 18:24:58+00:00

Document:
IV/00213/2020
. IV/00213/2020
Az ügy tárgya: A Kúria Bfv.II.893/2019/2. számú végzése elleni alkotmányjogi panasz (hűtlen kezelés)
Az indítványozó - az Abtv. 27. § alapján - a Kúria Bfv.II.893/2019/2. számú végzése, a Fővárosi Törvényszék 22.Bf.6487/2019/9. számú ítélete és a Budai Központi Kerületi Bíróság 24.B.I.2174/2017/10. számú ítélete megsemmisítését kérte.
Az indítványozót az ügyészség jelentős értékre elkövetett orgazdasággal vádolta. Az indítványozó mint gazdasági alelnök dolgozott az egyik televíziónál, munkaszerződése alapján rendes felmondás esetén 15 havi átlagkereset illeti meg. Az indítványozó munkaviszonyát felmondta, a munkáltató részére megfizette a végkielégítést. Ezt követően az indítványozó ismét munkaszerződést kötött korábbi munkáltatójával, de más munkakörben. Az elsőfokú bíróság megállapította az indítványozó bűnösségét orgazdaság bűntettében. A másodfokú bíróság az ítéletet megváltoztatta és a bűncselekményt bűnsegédként elkövetett hűtlen kezelés bűntettének minősítette. A Kúria a felülvizsgálati indítványt elutasította.
Az indítványozó szerint sérült a munka és foglalkozás szabad megválasztásához való joga. Az indítványozó szerint ezen alapjog ugyanis biztosítja azt is, hogy a megválasztott munkát és foglalkozást szabadon megszüntethesse. A bíróság továbbá nem vette figyelembe, hogy az indítványozó és korábbi munkáltatója között munkaügyi per volt folyamatban, amelyben a bíróság megállapította, hogy a részére kifizetett juttatás nem volt szokatlan vagy kirívó, valamint nem nem volt megállapítható az sem, hogy az indítványozó szándéka valójában nem a munkaviszony megszüntetésére hanem a munkaszerződés módosításában kikötött jutalmazás megszerzésére irányult volna. Az indítványozó szerint a jogszabályoknak megfelelően járt el munkaviszonya megszüntetésénél és új munkaviszonya létesítésénél, amely mind az Alaptörvényből levezethető jogon alapulnak. .
Kúria Bfv.II.893/2019/2. számú végzése
Fővárosi Törvényszék 22.Bf.6487/2019/9. számú ítélete
Budai Központi Kerületi Bíróság 24.B.I.2174/2017/10. számú ítélete
IV_213_0_2020_inditvany_aninimizált.pdf

References: Kúria 
 Kúria 
 Bíróság 
 bíróság 
 bíróság 
 Kúria 
 bíróság 
 bíróság 

Kúria 
 Bíróság